RAPPORT TAL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tad-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (id-“Deċiżjoni ta’ Prüm”) /* COM/2012/0732 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tad-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (id-“Deċiżjoni ta’ Prüm”) 1. Introduzzjoni L-għan ta’ dan ir-rapport hu li jeżamina s-sitwazzjoni wara aktar minn erba’ snin mill-adozzjoni tad-Deċiżjoni tal-Kunsill 2008/615/ĠAI u aktar minn sena wara l-iskadenza tas-26 ta’ Awwissu 2011 għall-implimentazzjoni sħiħa tagħha. Oriġinarjament, dan ir-rapport kien maħsub mhux biss sabiex jivvaluta l-implimentazzjoni iżda wkoll biex jirrifletti dwar ir-rakkomandazzjonijiet għal aktar żvilupp tal-istrument (cf. l-Artikolu 36(4)). Billi l-implimentazzjoni għadha lura konsiderevolment, il-Kummissjoni ddeċidiet li ma tikkunsidrax aktar żviluppi qabel l-implimentazzjoni sħiħa. Permezz ta’ dan, il-Kummissjoni għandha l-għan li tevita aktar ostakoli fl-isforzi ta’ implimentazzjoni u biex tiffaċilita l-implimentazzjoni malajr f’ambjent legalment stabbli. Madankollu, l-istat ta’ implimentazzjoni hu insuffiċjenti u għalhekk il-Kummissjoni tistieden lill-Istati Membri biex jagħmlu l-isforzi kollha meħtieġa biex jimplimentaw id-Deċiżjoni b’mod sħiħ. Għalkemm l-esperjenzi tal-Istati Membri operattivi[1] wrew il-valur miżjud tal-istrument, feġġew xi problemi. Għaldaqstant dan ir-rapport, għalkemm jagħmel enfasi fuq l-implimentazzjoni, se jirrifletti wkoll dwar id-diffikultajiet prinċipali fl-operat tal-istrument. Sabiex tħejji dan ir-rapport, il-Kummissjoni ċċirkulat kwestjonarju (“il-kwestjonarju ta’ Prüm”) li 25 Stat Membru (kollha minbarra MT u l-PT) wieġbu. L-informazzjoni hi miġbura wkoll minn: · il-Kwestjonarju konġunt ta’ wara d-data ta’ skadenza ta’ Prüm tal-Presidenza tal-Kunsill Pollakka u l-Mobile Competence Team (MCT)[2] (dok CM 4285/11); · ir-rapport semiannwali dwar l-implimentazzjoni ta’ Prüm (dok 17761/11); · id-diskussjonijiet fid-DAPIX[3] u fis-sottogruppi ta’ Prüm; · id-diskussjonijiet għall-iżvilupp tal-Mudell Ewropew għall-Iskambju tal-Informazzjoni (EIXM); · il-kuntatti u l-laqgħat mal-esperti ewlenin tal-iskambju tad-DNA, il-marki tas-swaba’ u d-dejta tar-reġistrazzjoni tal-vetturi, mal-MCT u mal-helpdesk ta’ Prüm[4]. 2. L-istrument Il-Konvenzjoni dwar it-titjib tal-koperazzjoni transkonfinali, magħrufa wkoll bħala l-“Konvenzjoni ta’ Prüm”, ġiet maqbula bejn 7 pajjiżi Ewropej fis-27 ta’ Mejju 2005. Sussegwentement, pajjiżi addizzjonali aċċedew mal-Konvenzjoni (BG, RO, SI, FI, HU, EE, SK). Fit-23 ta’ Ġunju 2008, partijiet importanti tal-Konvenzjoni ġew trasformati f’liġi tal-UE meta ġiet adottata d-Deċiżjoni tal-Kunsill 2008/615/ĠAI[5]. Fl-istess ħin, il-Kunsill adotta d-Deċiżjoni 2008/616/ĠAI dwar l-implimentazzjoni tad-Deċiżjoni 2008/615/ĠAI[6] (flimkien, iż-żewġ Deċiżjonijiet huma magħrufa bħala “ż-żewġ Deċiżjonijiet ta’ Prüm”). L-Islanda u n-Norveġja kienu assoċjati maż-żewġ Deċiżjonijiet ta’ Prüm f’Novembru 2009 meta ffirmaw il-ftehim dwar l-applikazzjoni ta’ ċerti dispożizzjonijiet tad-Deċiżjonijiet tal-Kunsill. L-elementi tad-Deċiżjoni ta’ Prüm Id-Deċiżjoni ta’ Prüm tikkonsisti f’4 elementi: (a) It-tiftix awtomatizzat tad-dejta Id-dispożizzjonijiet għat-tiftix u t-tqabbil awtomatizzat tad-dejta minn fajls tad-dejta nazzjonali fil-qasam tad-DNA, id-dejta dattiloskopika (marki tas-swaba’) u d-dejta tar-reġistrazzjoni tal-vetturi (VRD) jinsabu prinċipalment fil-Kapitolu 2. Din il-parti mhux biss hi pass estensiv fil-qasam tal-iskambju tal-informazzjoni dwar l-applikazzjoni tal-liġi iżda wkoll l-iktar parti kumplessa biex tiġi implimentata. (b) L-iskambju tal-informazzjoni għall-prevenzjoni tar-reati Il-Kapitoli 3 u 4 fihom dispożizzjonijiet rigward il-prevenzjoni tar-reati fil-kuntest ta’ avvenimenti kbar b’dimensjoni transkonfinali u fir-rigward tal-possibbiltà ta’ reati terroristiċi. (c) Il-koperazzjoni tal-pulizija Il-Kapitlu 5 jipprovdi għat-titjib tal-koperazzjoni transkonfinali tal-pulizija, inkluża l-possibbiltà ta’ eżerċitazzjoni tas-setgħat eżekuttivi fuq it-territorju ta’ Stat Membru ieħor. (d) Il-protezzjoni tad-dejta Il-Kapitolu 6 jinkludi regoli komprensivi u speċifiċi dwar il-protezzjoni tad-dejta għall-applikazzjoni tad-Deċiżjoni. It-terminu “operattivi” f’dan ir-rapport ifisser li l-Kunsill adotta Deċiżjoni li tippermetti lil Stat Membru biex jiskambja ċertu tip ta’ dejta u tirreferi biss għal kapaċità inizjali għall-kondiviżjoni awtomatizzata tad-dejta. Qabel ma l-Kunsill ikun jista’ jadotta din id-Deċiżjoni, Stat Membru hu meħtieġ li jgħaddi minn evalwazzjoni mill-esperti ta’ Stati Membri oħrajn[7]. 3. L-istat ta’ implimentazzjoni Id-dejta tad-DNA Minbarra t-18-il Stat Membru (fil-31 ta’ Ottubru 2012) elenkati fl-anness, 5 oħra indikaw li huma ferm avvanzati fil-passi meħtieġa għall-iskambju awtomatizzat tad-dejta tad-DNA u x’aktarx se jsiru operattivi fil-bidu tal-2013. Fejn qabel din is-sitwazzjoni f’dan il-qasam kienet tat lok għal tħassib fid-data tal-iskadenza legali għall-implimentazzjoni f’Awwissu 2011, minn dak iż-żmien din tjiebet b’mod sinifikanti. Madankollu, 4 Stati Membri (EL, IE, IT, UK) għad iridu jżidu l-isforzi tagħhom b’mod sinifikanti. Il-marki tas-swaba’ Il-qasam tad-dejta tal-marki tas-swaba’ għandu l-ogħla numru ta’ Stati Membri li għadhom lura ħafna. Fil-31 ta’ Ottubru 2012, 14-il Stat Membru biss kienu lesti għal tiftixiet fis-sistemi awtomatizzati ta’ identifikazzjoni tal-marki tas-swaba’ (AFIS) tagħhom minn Stati Membri oħrajn. 7 oħra huma mistennija li jlestu l-implimentazzjoni teknika tagħhom u li jkunu lesti għall-evalwazzjoni fil-bidu tal-2013. Għal 6 Stati Membri (EL, IE, IT, PL, PT, UK), jibqa’ mhux ċar meta se jsiru operattivi skont l-informazzjoni disponibbli lill-Kummissjoni. Id-Dejta dwar ir-Reġistrazzjoni tal-Vetturi Fil-31 ta’ Ottubru 2012, 13-il Stat Membru biss kienu operattivi fil-qasam tal-VRD. Madankollu, hu mistenni progress mgħaġġel fost numru ta’ Stati Membri addizzjonali. 4 oħra għaddew jew huma lesti għall-evalwazzjoni tal-Kunsill, u jistgħu jiġu osservati sforzi serji għal 7 oħra. 3 Stati Membri biss (EL, PT, UK) ma għamlu l-ebda attività notevoli jew qed jiltaqgħu ma’ diffikultajiet fit-tul. B’mod ġenerali, l-istampa għall-VRD hi promettenti, peress li teknikament hi l-aktar faċli biex titqabbad mal-imsieħba operattivi l-oħra kollha ladarba Stat Membru jkun operattiv. L-implimentazzjoni tal-Kapitoli 3, 4 u 5 L-Istati Membri kollha ħlief wieħed innominaw punti ta’ kuntatt nazzjonali skont il-Kapitoli 3 u 4 (l-Artikoli 15 u 16). Għalhekk wieħed jista’ jassumi li huma implimentaw b’mod funzjonali dawn il-kapitoli. Fir-rigward tal-Kapitolu 5, 5 Stati Membri wieġbu għall-kwestjonarju ta’ Prüm li d-dispożizzjonijiet legali jew amministrattivi kienu għadhom mhux fis-seħħ[8]. L-implimentazzjoni ta’ dawn il-kapitoli hi konsiderevolment avvanzata meta mqabbel mad-dispożizzjonijiet dwar l-iskambju awtomatizzat tad-dejta, peress li ma hemmx installazzjonijiet tekniċi meħtieġa li jiswew il-flus u li jieħu l-ħin. Minħabba li d-data tal-iskadenza għal dawn il-kapitoli kienet diġà għaddiet fis-26 ta’ Awwissu 2009, l-Istati Membri li għadhom ma għamlux dan għandhom jimplimentaw ir-rekwiżiti nazzjonali mill-aktar fis possibbli u jinformaw lis-Segretarjat Ġenerali tal-Kunsill u lill-Kummissjoni. Id-dispożizzjonijiet dwar il-protezzjoni tad-dejta L-iskambju tad-dejta skont id-Deċiżjoni ta’ Prüm jista’ jseħħ biss meta d-dispożizzjonijiet dwar il-protezzjoni tad-dejta kollha tal-Kapitolu 6 jkunu ġew implimentati fil-liġi nazzjonali. Dan hu eżaminat minn esperti ta’ Stati Membri oħrajn bħala parti mill-proċedura ta’ evalwazzjoni permezz ta’ kwestjonarju[9]. Permezz tad-Deċiżjoni tiegħu li tippermetti lil Stat Membru biex jagħmel skambju tad-dejta personali, il-Kunsill jagħraf li dan l-Istat Membru jikkonforma mad-dispożizzjonijiet dwar il-protezzjoni tad-dejta meħtieġa kollha. Sal-31 ta’ Ottubru 2012 l-Istati Membri li ġejjin kienu għadhom ma bagħtux it-tweġiba għal dan il-kwestjonarju: DK, EL, IE, IT. Fl-istess ħin IT u EL biss kienu għadhom mhumiex konformi mar-rekwiżit[10] li jindikaw l-awtorità indipendenti tal-protezzjoni tad-dejta responsabbli għall-iskambju tad-dejta ta’ Prüm. 4. Ir-raġunijiet għad-dewmien fl-implimentazzjoni 4.1. Id-diffikultajiet tekniċi Il-Presidenza Pollakka ġabret dejta komprensiva dwar ir-raġunijiet għad-dewmien fl-implimentazzjoni fl-2011. Ir-riżultati kienu riflessi fir-rapport semiannwali tal-Presidenza tat-28 ta’ Novembru 2011. Fil-qosor, ir-raġunijiet ewlenin għad-dewmien kienu ta’ natura teknika u kkawżati minn nuqqas ta’ riżorsi umani u finanzjarji fl-Istati Membri. Għalkemm bosta Stati Membri rnexxielhom jegħlbu dawn il-problemi sadanittant, jista’ jiġi preżunt li n-natura tal-problema ma nbidlitx fundamentalment mill-2011. Din is-suppożizzjoni ġiet ikkonfermata matul id-diskussjonijiet fis-sottogruppi tad-DAPIX u fil-kuntatti bilaterali bejn il-Kummissjoni u l-esperti nazzjonali u ewlenin. 4.2. Il-finanzjament Skont ir-rapport semiannwali, il-finanzjament kien problema serja għall-implimentazzjoni f’10 Stati Membri mhux operattivi. Fosthom, sa issa 6 ssottomettew applikazzjonijiet għal finanzjament tal-UE skont il-programm ta’ Prevenzjoni u l-Ġlieda kontra l-Kriminalità (ISEC). Fl-istess ħin, għadd ta’ Stati Membri għadhom ma fittxewx l-appoġġ finanzjarju, inklużi dawk li għadhom lura fl-implimentazzjoni. In-numru ta’ applikazzjonijiet tal-ISEC relatati ma’ Prüm laħqu livell għoli ġdid fl-2011 b’9 proġetti kkuntrattati u 6 oħra li għadhom qed jiġu evalwati, fit-30 ta’ Settembru 2012. Il-finanzjament tal-UE għall-proġetti tal-ISEC relatati ma’ Prüm sa Awwissu 2012 jammonta għal EUR 6,2 miljun, b’EUR 5,7 miljun oħra għal azzjonijiet diġà kkuntrattati iżda li għadhom ma tlestewx. L-applikazzjonijiet pendenti mill-aħħar tal-2011 jirrappreżentaw EUR 4,9 miljun potenzjali oħra. Il-Kummissjoni se tkompli tagħmel il-finanzjament tal-UE disponibbli għall-implimentazzjoni skont il-programm tal-ISEC fl-2013. 4.3. Konklużjoni L-implimentazzjoni taż-żewġ Deċiżjonijiet ta’ Prüm toħloq għadd ta’ sfidi amministrattivi, tekniċi u finanzjarji. Fl-istess ħin, hemm bosta possibilitajiet biex jingħata l-appoġġ jekk meħtieġ: minbarra l-finanzjament tal-UE, hemm l-MCT u l-helpdesk ta’ Prüm fil-Europol u, l-aħħar iżda mhux l-inqas, hemm għadd ta’ Stati Membri operattivi li issa għandhom esperjenza konsiderevoli fit-tħaddim tal-istrument ta’ Prüm u li jistgħu jiġu kkonsultati għall-parir. Meta wieħed iżomm f’moħħu l-problemi tekniċi indikati u r-riżorsi skarsi, hu sorprendenti li l-Istati Membri mhux operattivi baqgħu lura milli jitolbu appoġġ mill-MCT. Minħabba d-diversi possibbiltajiet biex jiksbu appoġġ u l-perjodu twil ta’ żmien li għadda mill-adozzjoni taż-żewġ Deċiżjonijiet ta’ Prüm, hu diffiċli biex wieħed isib xi raġunijiet li jistgħu jiġġustifikaw in-nuqqas ta’ implimentazzjoni. Dak li hu meħtieġ fuq kollox jidher li hi rieda politika u prijoritizzazzjoni xierqa biex jingħelbu l-ostakli fil-livell nazzjonali. Il-Prüm ġiet adottata skont dak li qabel kien it-tielet pilastru, għalhekk ir-regoli tas-soltu għall-kontroll tal-implimentazzjoni nazzjonali ma japplikawx matul perjodu ta’ tranżizzjoni. Minn Diċembru 2014, madankollu, il-Kummissjoni se jkollha l-possibbiltà li tuża l-proċedimenti ta’ ksur[11]. 5. L-użu tal-istrument 5.1 L-iskambju awtomatizzat tal-informazzjoni skont il-Kapitolu 2 Għal grupp li qed jikber ta’ Stati Membri, Prüm saret għodda normali fl-investigazzjoni tal-kriminalità b’dimensjoni transkonfinali potenzjali. Sentejn wara l-eżerċizzju ta’ mmappjar tal-Kummissjoni mal-esperti nazzjonali u tal-UE biex jiġi eżaminat l-iskambju tal-informazzjoni fil-prattika żvela attitudni pjuttost pożittiva fost il-biċċa l-kbira tal-Istati Membri lejn il-Prüm, filwaqt li dan ir-riżultat ġie kkonfermat mit-tweġibiet għall-kwestjonarju ta’ Prüm. Madankollu, din is-sejba mhux dejjem hi riflessa fl-andament ta’ azzjoni meħuda minn xi Stati Membri biex jimplimentaw l-istrument. Skont il-kwestjonarju, aktar min-nofs tal-awtoritajiet kompetenti fl-Istati Membri jaraw valur miżjud enormi fl-oqsma tal-iskambju tad-dejta tal-VRD u tad-DNA għall-prevenzjoni u l-investigazzjoni ta’ reati kriminali. Għall-marki tas-swaba’, madwar 40 % ta’ dawk li wieġbu jagħtu valur enormi lill-istrument filwaqt li aktar minn 50 % jqisu li tal-inqas iżid xi valur. L-effiċjenza proċedurali tal-mekkaniżmi hi meqjusa tajba ħafna jew tajba għall-VRD minn kważi dawk kollha li wieġbu din il-mistoqsija. L-istampa hi inqas omoġenja għad-DNA u l-marki tas-swaba’: għat-tnejn li huma, l-effiċjenza hi meqjusa aċċettabbli biss jew anki bħala mhux adegwata minn madwar 30 % (ara 5.2.2). L-istatistika F’ħafna Stati Membri, l-awtorità li tirreġistra t-taqbiliet ta’ Prüm mhix l-istess bħal dik li tuża d-dejta għall-investigazzjonijiet. U spiss awtorità terza biss, bħall-uffiċċju tal-prosekutur, tkun kapaċi tivvaluta l-valur ta’ ċertu tip ta’ informazzjoni li toriġina fl-iskambju ta’ Prüm. Madankollu, dejta statistika adattata hi kruċjali għal evalwazzjoni komprensiva. L-evalwazzjoni tal-impatt attwali tad-Deċiżjonijiet ta’ Prüm ma tantx hi possibbli mingħajr din id-dejta. Fi ħdan il-Grupp ta’ Ħidma tad-DAPIX, ġew diskussi l-għażliet possibbli differenti għall-mudelli tal-istatistika. Minħabba d-diffikultajiet amministrattivi msemmija hawn fuq, il-maġġoranza tal-Istati Membri għażlu mudell li jagħmel enfasi fuq in-numru ta’ taqbiliet bejn settijiet ta’ dejta. Għalkemm din hi soluzzjoni interim raġonevoli, se jkunu meħtieġa sforzi addizzjonali fil-ġejjieni biex jirriflettu aħjar l-użu ta’ dawn it-taqbiliet fl-investigazzjonijiet. L-2011 kienet l-ewwel sena fejn inġabret statistika komparabbli. Id-dejta miġbura wriet li l-eżatezza tal-istatistika għat-tliet tipi ta’ dejta għad trid tittejjeb. Madankollu, ir-riżultati bbażati fuq iċ-ċifri disponibbli bħalissa huma promettenti u juru li l-awtoritajiet operattivi diġà qed jagħmlu użu sinifikanti minn Prüm[12]: · It-total ta’ taqbiliet għall-marki tas-swaba' vverifikati fl-2011: 2 553 · It-total ta’ taqbiliet tad-DNA fl-2011 skont il-mudell attwali: 20 719 · It-total ta’ talbiet għall-VRD fl-2011 li għalihom instabet l-informazzjoni: 260 253[13] Każijiet individwali fejn saru tfittxijiet awtomatizzati tad-DNA jew tal-FP ċertament ma jistgħux jissostitwixxu ċ-ċifri eżatti. Madankollu, dawn jagħtu idea dwar it-tip ta’ investigazzjoni fejn Prüm tista’ tagħti kontribut sinifikanti għas-suċċess. L-eżempju li ġej mill-Ġermanja juri l-valur ta’ Prüm f’kuntest transkonfinali: Fi tmiem is-sajf tal-2011 instab raġel mejjet b’daqqiet ta’ sikkina f’belt Ġermaniża tal-Majjistral. Fix-xena tad-delitt, esperti tal-pulizija skoprew marka tas-swaba’ fuq qafas ta’ bieb fl-appartament fejn kien instab ir-raġel. Għalkemm ma kienx hemm rabta evidenti ma’ pajjiż ieħor, tfittxija awtomatizzata ta’ Prüm wasslet għal informazzjoni fil-bażi tad-dejta tal-AFIS tal-Bulgarija. L-informazzjoni sussegwenti mitluba mill-Bulgarija l-għada ntbagħtet fi żmien tliet sigħat u ddaħħlet immedjatament fis-Sistema ta’ Informazzjoni ta’ Schengen. Fil-jum ta’ wara l-individwu kkonċernat kien diġà ġie arrestat fl-Awstrija. 5.2 Lok għal titjib Minkejja l-apprezzament ġenerali mill-investigaturi, dehru għadd ta’ diffikultajiet matul l-ewwel ġranet ta’ operazzjoni. L-iktar importanti huma diskussi f’din it-taqsima. 5.2.1 Is-segwitu ta’ wara r-riżultati L-Artikolu 5 (għad-DNA) u l-Artikolu 10 (għall-marki tas-swaba’) jistipulaw li “(…) il-forniment ta’ kwalunkwe dejta personali u informazzjoni oħra disponibbli (...) għandu jkun irregolat mil-liġi nazzjonali, inklużi r-regoli ta’ assistenza legali, tal-Istat Membru rikjest.” Għalkemm id-Deċiżjonijiet ta’ Prüm ma fihomx dispożizzjonijiet dettaljati għas-segwitu ta’ taqbila bejn settijiet tad-dejta, dan irriżulta fi kwistjoni ewlenija. Il-funzjoni għat-tiftix awtomatizzat hi pass ’il quddiem enormi. Iżda mingħajr segwitu xieraq, ir-riżultati ma għandhom kważi l-ebda tifsira għall-investigaturi. Fil-kwestjonarju ta’ Prüm, 18 minn 24 Stat Membru jindikaw b’mod ġenerali għall-ħtieġa biex jitjieb is-segwitu għar-riżultati ta’ Prüm, b’terz li jagħmlu enfasi fuq l-istrutturi nazzjonali filwaqt li maġġoranza tara l-ħtieġa għal azzjoni primarjament fil-livell tal-UE. Xi esperti jikkritikaw in-nuqqas ta’ kwalunkwe standardizzazzjoni. Għall-ġestjoni tat-talbiet tal-insegwiment bejn wieħed u ieħor qiegħed isir użu indaqs mill-mezzi tal-Europol u tal-Interpol filwaqt li ftit Stati Membri biss jippreferu l-uffiċċji SIRENE jew l-uffiċjali ta’ kollegament bilaterali. F’xi Stati Membri l-għażla tiddependi fuq it-tip ta’ dejta; f’każijiet oħra din tiddependi fuq il-fenomenu tal-kriminalità. Fi kwalunkwe każ hi pjuttost stampa eteroġenja, li skont l-esperti xi kultant twassal għal dewmien. Kwistjoni oħra hi l-istabbiliment ta’ punti ta’ kuntatt: il-proposti jvarjaw mill-istabbiliment ta’ punti ta’ kuntatt speċifiċi għas-segwitu ta’ Prüm għall-integrazzjoni tal-mekkaniżmi fi ħdan il-punti ta’ kuntatt waħdenin nazzjonali (SPOCs), kif deskritt fil-Komunikazzjoni dwar l-EIXM. Ġie dikuss ukoll il-potenzjal għas-simplifikazzjoni permezz ta’ soluzzjonijiet tekniċi. Hawnhekk, hu notevoli l-fatt li l-proċedura ta’ segwitu ta’ Prüm ġiet magħżula bħala proġett pilota bejn il-Belġju, il-Ġermanja u l-Polonja taħt il-programm UMF II[14]. Dan il-programm, fil-biċċa l-kbira ffinanzjat mill-Kummissjoni u ġestit mill-Europol, għandu l-għan li jistabbilixxi qafas komuni għall-iskambju ta’ informazzjoni transkonfinali strutturat bejn l-awtoritajiet tal-infurzar tal-liġi, inklużi mudell tal-informazzjoni semantika u format tal-iskambju komuni. Il-Komunikazzjoni tal-Kummissjoni dwar il-Mudell Ewropew għall-Iskambju tal-Informazzjoni (EIXM) tolqot dawn il-kwistjonijiet u tagħmel rakkomandazzjonijiet rilevanti. 5.2.2 L-ispeċifikazzjonijiet tekniċi u amministrattivi għall-implimentazzjoni Aspetti oħra li jfixklu l-użu ta’ Prüm jirrelataw għal għadd ta’ speċifikazzjonijiet għall-iskambju awtomatizzat tad-dejta stabbiliti fid-Deċiżjoni ta’ Implimentazzjoni ta’ Prüm 2008/616/ĠAI. Numru konsiderevoli ta’ Stati Membri jqisu li r-regoli tat-tqabbil, b’mod partikolari għad-dejta tad-DNA, ma kinux sodisfaċenti b’mod sħiħ u għandhom ikunu ddisinjati b’mod aħjar li jkunu evitati t-taqbiliet li huma identifikati bħala foloz wara verifika sussegwenti. Problema oħra komunement imqajma mill-esperti tidher fl-ispeċifikazzjonijiet dwar id-dokument ta’ kontroll tal-interfaċċja (ICD) għall-iskambju tal-marki tas-swaba’, li jħalli wisq lok għall-interpretazzjoni fil-verżjoni attwali tiegħu, u għaldaqstant jista’ jwassal għal inkompatibbiltajiet tekniċi. Barra minn hekk, użu aktar effiċjenti tal-kapaċitajiet ta’ tiftix limitati fil-qasam tad-dejta tal-marki tas-swaba’ hu ssuġġerit minn xi Stati Membri biex jitneħħa l-periklu ta’ użu eċċessiv tas-sistemi nazzjonali. Huma jipproponu li l-kapaċitajiet mhux użati minn Stat Membru wieħed għandhom ikunu disponibbli għall-użu minn ħaddieħor, fejn Stat Membru li jirċievi talba għandu hu stess jindika meta jintlaħaq il-limitu tal-kapaċità ta’ tiftix tiegħu. Ftit Stati Membri esprimew tħassib rigward il-kapaċitajiet nazzjonali biex jivverifikaw it-taqbiliet possibbli trażmessi (kandidati) wara talba bid-dejta tal-marki tas-swaba’. Aktar ma l-Istati Membri jsiru operattivi f’dan il-qasam, aktar ir-riżorsi tal-persunal iridu jkunu disponibbli sabiex il-verifika tar-riżultati manwali meħtieġa tevita sitwazzjoni fejn dan ir-rekwiżit ikun jikkostitwixxi limitazzjoni fuq l-iskambju tad-dejta tal-marki tas-swaba’. Filwaqt li dawn ma jiġġustifikawx in-nuqqas ta’ implimentazzjoni tad-Deċiżjonijiet ta’ Prüm, dawn id-diffikultajiet jistgħu jxekklu l-isforzi ta’ implimentazzjoni ta’ xi Stati Membri li għadhom mhux operattivi. Il-funzjonament imtejjeb tas-sistema jkun ifisser il-ħolqien ta’ inċentiv akbar għal implimentazzjoni aktar malajr (ara hawn taħt għar-rakkomandazzjonijiet). 5.2.3 Il-Mobile Competence Team (MCT) u l-helpdesk ta’ Prüm fil-Europol Kemm l-MCT u l-helpdesk ta’ Prüm stabbiliti fil-Europol f’Jannar 2012 jappoġġaw lill-Istati Membri fl-implimentazzjoni u t-tmexxija tas-sistema. L-MCT tiffoka prinċipalment fuq l-ewwel appoġġ għall-implimentazzjoni tal-iskambju tad-dejta tad-DNA u tal-marki tas-swaba’ filwaqt li l-helpdesk jipprovdi appoġġ lill-Istati Membri operattivi. It-tnejn li huma żviluppaw serje ta’ attivitajiet biex jindirizzaw id-diffikultajiet deskritti hawn fuq fit-taqsima 5.2.2. Għal dan il-għan, twaqqfu gruppi ta’ esperti informali (l-hekk imsejħa gruppi speċifiċi). Ir-regoli tat-taqbil tad-DNA u l-interpretazzjoni tal-ICD tal-marki tas-swaba’ huma ttrattati fi gruppi speċifiċi ddedikati. Il-ġestjoni tal-migrazzjoni tas-softwer u l-iffaċilitar tal-proċeduri tal-ittestjar kif ukoll il-ġestjoni taċ-ċertifikat tas-sigurtà għall-ittestjar u t-tħaddim tas-sistema fost il-parteċipanti operattivi ġew identifikati bħala oqsma rilevanti għal koordinament għall-helpdesk ta’ Prüm. Aspett ieħor hu li jittejjeb segwitu ta’ wara r-riżultat. Barra minn hekk, il-helpdesk stabbilixxa Pjattaforma tal-Europol għall-Esperti (EPE) sabiex jiġi ffaċilitat il-qsim tal-għarfien rilevanti. L-attivitajiet kollha li bħalissa huma mwettqa mill-MCT huma ppjanati li jiġu trasferiti lill-helpdesk wara tmiem il-proġett tal-MCT f’Lulju 2013, jekk il-kompiti jkunu għadhom meħtieġa sa dakinhar. 5.3 Il-koperazzjoni tal-pulizija u l-iskambju tal-informazzjoni (il-Kapitoli 3 sa 5) L-apprezzament ġenerali fost l-Istati Membri għal dawn id-dispożizzjonijiet taħt dawn il-kapitoli hu għoli. Fit-tweġibiet tagħhom għall-kwestjonarju ta’ Prüm, l-Istati Membri jesprimu l-opinjonijiet li ġejjin: il-Kapitolu 3 (avvenimenti kbar) hu kkunsidrat mill-Istati Membri bħala utli ħafna 13 mhux utli minn 3 fin-nofs 5 (4 Stati Membri ma weġbux din it-taqsima) il-Kapitolu 4 (il-miżuri għall-prevenzjoni ta’ reati terroristiċi) hu kkunsidrat mill-Istati Membri bħala utli ħafna 8 mhux utli minn 5 fin-nofs 6 (6 Stati Membri ma weġbux din it-taqsima) il-Kapitolu 5 (forom oħra ta’ koperazzjoni) hu kkunsidrat mill-Istati Membri bħala utli ħafna 14 mhux utli minn 1 fin-nofs 6 (4 Stati Membri ma weġbux din it-taqsima) Dak li hu sorprendenti kienet l-utilità relattivament baxxa li dehret fil-miżuri għall-prevenzjoni tat-terroriżmu taħt il-Kapitolu 4. Għalkemm jeżistu bażijiet legali alternattivi għall-Kapitolu 4 fi 15-il Stat Membru, dan ma tantx jista’ jispjega l-apprezzament baxx għal dan il-kapitolu, billi n-numri għall-Kapitolu 3 (17-il SM) u l-Kapitolu 5 (15-il SM) huma simili. Rigward l-użu attwali ta’ dawn il-kapitoli, tista’ tiġi osservata stampa pjuttost imħallta. L-użu tad-dispożizzjonijiet || Il-Kapitolu 3 (avvenimenti kbar) || Il-Kapitolu 4 (reati terroristiċi) || Il-Kapitolu 5 (forom oħra ta’ koperazzjoni) Spiss || 8 || 5 || 5 Ġieli || 7 || 2 || 10 Qatt || 6 || 15 || 8 Fil-prattika, il-forom l-aktar frekwenti tal-koperazzjoni tal-pulizija operattiva huma r-rondi konġunti, il-kontrolli tat-traffiku komuni u l-appoġġ f’avvenimenti kbar, segwiti minn verifiki personali u tad-dokumenti u l-appoġġ b’tagħmir speċjali. Forom oħra ta’ koperazzjoni huma misjuba fi ftit każijiet biss. Konklużjonijiet Mid-dejta disponibbli, jista’ jiġi konkluż li maġġoranza ċara tal-Istati Membri jilqgħu dawn id-dispożizzjonijiet anke jekk fil-prattika dawn jużawhom okkażjonalment biss. Id-diffikultajiet ġenerali li jirrigwardaw l-applikazzjoni ta’ dawn il-kapitoli mhumiex magħrufa mill-Kummissjoni. L-ebda każ ma ġie rrappurtat dwar l-applikazzjoni tal-Artikoli 21 u 22 rigward ir-responsabbiltajiet ċivili jew kriminali. Madankollu, fi kwalunkwe każ, it-tweġiba għall-kwestjonarju ta’ Prüm dwar il-bżonn li jiġu rreveduti dawn il-kapitoli kienet inekwivokabbli: 20 Stat Membru ma raw l-ebda ħtieġa għal dan, għall-kuntrarju ta’ 1 sa 2 Stati Membri favur reviżjoni. 6. Rakkomandazzjonijiet L-ewwel, l-Istati Membri li se jiddewmu ferm għandhom jagħmlu użu aħjar mill-possibilitajiet eżistenti. Dan japplika għall-finanzjament skont il-programmi tal-Kummissjoni kif ukoll għall-appoġġ offrut mill-MCT u l-helpdesk fil-Europol. Ftit li xejn hu komprensibbli li l-Istati Membri li jiltaqgħu ma’ diffikultajiet ta’ riżorsi jew ta’ għarfien tekniku jistgħu jonqsu milli jagħmlu użu mill-faċilitajiet ta’ appoġġ eżistenti. Għalhekk, l-Istati Membri affettwati huma mistiedna mill-ġdid biex jikkuntattjaw lill-MCT (filwaqt li dan il-proġett ikun għadu għaddej) jew lill-helpdesk. Barra minn hekk, l-Istati Membri f’din is-sitwazzjoni għandhom jikkunsidraw li jissottomettu applikazzjonijiet għal proġetti ta’ implimentazzjoni skont il-programm ta’ finanzjament tal-ISEC qabel ma’ jiskadi wara l-2013. Fl-istess ħin, l-Istati Membri operattivi huma mistiedna li jżommu u, fejn ikun meħtieġ, iżidu l-prontezza tagħhom li jappoġġaw lill-Istati Membri li għadhom qed jagħmlu l-implimentazzjoni, pereżempju billi jinnominaw esperti għal żjajjar ta’ evalwazzjoni. Rigward it-tmexxija tal-istrument u t-titjib possibbli mingħajr emendi legali, għal darb’oħra l-ħidma tal-MCT u tal-helpdesk għandha tiġi kkunsidrata. Il-gruppi speċifiċi msemmija huma punt ta’ tluq tajjeb biex isir qbil fuq soluzzjonijiet pragmatiċi fejn jistgħu jeżistu ambigwitajiet fid-dispożizzjonijiet legali u fejn ikun hemm lok għal żieda fl-effiċjenza fil-mekkaniżmu attwali. Ukoll, l-Istati Membri li għadhom mhumiex operattivi qed jingħataw parir biex isegwu r-riżultati tal-gruppi speċifiċi waqt l-implimentazzjoni. Il-provvediment ta’ statistika sinifikanti jibqa’ essenzjali billi dan hu l-aħjar mod biex issir valutazzjoni tal-valur miżjud tad-Deċiżjonijiet ta’ Prüm. Għalhekk, l-Istati Membri huma mistiedna jikkunsidraw mill-ġdid l-alternattivi biex itejbu l-mudelli attwali għall-istatistika fejn meħtieġ. L-għan għandu jkun li ssir identifikazzjoni aktar eżatta tan-numru ta’ taqbiliet li, wara talba ta’ segwitu, jirriżultaw b’informazzjoni fil-fatt użata f’investigazzjonijiet kriminali. Il-filtrazzjoni tal-istatistika għall-iskambju tad-dejta tad-DNA skont l-Alternattiva 2 tad-dokument 12226/11[15] ikun pass siewi fid-direzzjoni t-tajba. Din id-direzzjoni għandha tiġi segwita irrispettivament minn liema mudell tal-istatistika mhux iffiltrata jkun sar qbil dwaru mid-DAPIX. Mingħajr preġudizzju għall-ħtieġa ovvja u urġenti li jiġu implimentati bis-sħiħ l-istrumenti eżistenti, u skont il-Komunikazzjoni tal-Kummissjoni tal-2010 “Deskrizzjoni ġenerali tal-ġestjoni tal-informazzjoni fil-qasam tal-libertà, is-sigurtà u l-ġustizzja”[16], il-Kummissjoni se tapplika b’mod sħiħ il-prinċipji sostantivi u orjentati lejn il-proċess li huma stabbiliti f’dik il-Komunikazzjoni, kull meta l-implimentazzjoni futura ta’ sistemi oħrajn (bħal SIS II) tikkonċerna teknoloġija użata għad-Deċiżjonijiet ta’ Prüm jew għall-għanijiet immirati minnhom. Konsegwentement, meta titqies is-sitwazzjoni ekonomika attwali, għandu jsir enfasi partikolari fuq il-ħtieġa li wieħed ikun kosteffettiv kemm jista’ jkun. Għalkemm lil hinn mill-ambitu tad-Deċiżjonijiet, il-proċeduri għas-segwitu tar-riżultati rriżultaw f’aspett ewlieni. F’dan il-kuntest, l-attivitajiet li huma għaddejjin għall-immappjar tal-proċeduri ta’ segwitu nazzjonali[17] u l-attivitajiet relatati tal-helpdesk għal format standardizzat tal-messaġġi għandhom jiġu kkunsidrati wkoll. Il-Komunikazzjoni tal-Kummissjoni dwar Mudell Ewropew għall-Iskambjar tal-Informazzjoni (EIXM), ippubblikata flimkien ma’ dan ir-rapport, tippreżenta rakkomandazzjonijiet ulterjuri f’dan ir-rigward. ANNESS Ħarsa ġenerali lejn l-Istati Membri operattivi Spjegazzjoni: It-tabelli jirriflettu s-sitwazzjoni attwali tal-implimentazzjoni għal tipi ta’ dejta differenti, DNA, marki tas-swaba’ u VRD. F’ċerti każijiet, l-Istati Membri għadhom ma jagħmlux skambju tal-informazzjoni fil-prattika għalkemm huma kkunsidrati “operattivi”, fis-sens li l-Kunsill adotta Deċiżjoni li tippermetti lil dawn l-Istati Membri jagħmlu skambju tad-dejta kkonċernata. L-Istati Membri operattivi huma għal · DNA: BG, CZ, DE, EE, ES, FR, CY, LV, LT, LU, HU, NL, AT, PT, RO, SI, SK, FI · FP: BG, CZ, DE, EE, ES, FR, CY, LT, LU, HU, NL, AT, SI, SK · VRD: BE, DE, ES, FR, LT, LU, NL, AT, PL, RO, SE, SI, FI Entrati griżi jindikaw li żewġ Stati Membri bdew jiskambjaw it-tip ta’ dejta muri fit-tabella. It-tabelli huma annessi għad-dokument tal-Kunsill 5086/7/12 u aġġornati madwar kull sitt ġimgħat. It-tabelli preżenti huma minn REV 7, maħruġa fit-12 ta’ Ottubru 2012. L-iskambju tad-dejta operattiva tad-DNA || BE || BG || CZ || DK || DE || EE || EL || ES || FR || IE || IT || CY || LV || LT || LU || HU || MT || NL || AT || PL || PT || RO || SI || SK || FI || SE || UK BE || x || || || || || || || || || || || || || || || || || || || || || || || || || || BG || || x || || || || || || || || || || || || || || || || || || || || || || || || || CZ || || || x || || || || || || || || || || || || || || || || || || || || || || || || DK || || || || x || || || || || || || || || || || || || || || || || || || || || || || DE || || || || || x || || || || || || || || || || || || || || || || || || || || || || EE || || || || || || x || || || || || || || || || || || || || || || || || || || || || EL || || || || || || || x || || || || || || || || || || || || || || || || || || || || ES || || || || || || || || x || || || || || || || || || || || || || || || || || || || FR || || || || || || || || || x || || || || || || || || || || || || || || || || || || IE || || || || || || || || || || x || || || || || || || || || || || || || || || || || IT || || || || || || || || || || || x || || || || || || || || || || || || || || || || CY || || || || || || || || || || || || x || || || || || || || || || || || || || || || LV || || || || || || || || || || || || || x || || || || || || || || || || || || || || LT || || || || || || || || || || || || || || x || || || || || || || || || || || || || LU || || || || || || || || || || || || || || || x || || || || || || || || || || || || HU || || || || || || || || || || || || || || || || x || || || || || || || || || || || MT || || || || || || || || || || || || || || || || || x || || || || || || || || || || NL || || || || || || || || || || || || || || || || || || x || || || || || || || || || AT || || || || || || || || || || || || || || || || || || || x || || || || || || || || PL || || || || || || || || || || || || || || || || || || || || x || || || || || || || PT || || || || || || || || || || || || || || || || || || || || || x || || || || || || RO || || || || || || || || || || || || || || || || || || || || || || x || || || || || SI || || || || || || || || || || || || || || || || || || || || || || || x || || || || SK || || || || || || || || || || || || || || || || || || || || || || || || x || || || FI || || || || || || || || || || || || || || || || || || || || || || || || || x || || SE || || || || || || || || || || || || || || || || || || || || || || || || || || x || UK || || || || || || || || || || || || || || || || || || || || || || || || || || || x L-iskambju tad-dejta operattiva tal-FP || BE || BG || CZ || DK || DE || EE || EL || ES || FR || IE || IT || CY || LV || LT || LU || HU || MT || NL || AT || PL || PT || RO || SI || SK || FI || SE || UK BE || x || || || || || || || || || || || || || || || || || || || || || || || || || || BG || || x || || || || || || || || || || || || || || || || || || || || || || || || || CZ || || || x || || || || || || || || || || || || || || || || || || || || || || || || DK || || || || x || || || || || || || || || || || || || || || || || || || || || || || DE || || || || || x || || || || || || || || || || || || || || || || || || || || || || EE || || || || || || x || || || || || || || || || || || || || || || || || || || || || EL || || || || || || || x || || || || || || || || || || || || || || || || || || || || ES || || || || || || || || x || || || || || || || || || || || || || || || || || || || FR || || || || || || || || || x || || || || || || || || || || || || || || || || || || IE || || || || || || || || || || x || || || || || || || || || || || || || || || || || IT || || || || || || || || || || || x || || || || || || || || || || || || || || || || CY || || || || || || || || || || || || x || || || || || || || || || || || || || || || LV || || || || || || || || || || || || || x || || || || || || || || || || || || || || LT || || || || || || || || || || || || || || x || || || || || || || || || || || || || LU || || || || || || || || || || || || || || || x || || || || || || || || || || || || HU || || || || || || || || || || || || || || || || x || || || || || || || || || || || MT || || || || || || || || || || || || || || || || || x || || || || || || || || || || NL || || || || || || || || || || || || || || || || || || x || || || || || || || || || AT || || || || || || || || || || || || || || || || || || || x || || || || || || || || PL || || || || || || || || || || || || || || || || || || || || x || || || || || || || PT || || || || || || || || || || || || || || || || || || || || || x || || || || || || RO || || || || || || || || || || || || || || || || || || || || || || x || || || || || SI || || || || || || || || || || || || || || || || || || || || || || || x || || || || SK || || || || || || || || || || || || || || || || || || || || || || || || x || || || FI || || || || || || || || || || || || || || || || || || || || || || || || || x || || SE || || || || || || || || || || || || || || || || || || || || || || || || || || x || UK || || || || || || || || || || || || || || || || || || || || || || || || || || || x L-iskambju tad-dejta operattiva tal-VRD || BE || BG || CZ || DK || DE || EE || EL || ES || FR || IE || IT || CY || LV || LT || LU || HU || MT || NL || AT || PL || PT || RO || SI || SK || FI || SE || UK BE || x || || || || || || || || || || || || || || || || || || || || || || || || || || BG || || x || || || || || || || || || || || || || || || || || || || || || || || || || CZ || || || x || || || || || || || || || || || || || || || || || || || || || || || || DK || || || || x || || || || || || || || || || || || || || || || || || || || || || || DE || || || || || x || || || || || || || || || || || || || || || || || || || || || || EE || || || || || || x || || || || || || || || || || || || || || || || || || || || || EL || || || || || || || x || || || || || || || || || || || || || || || || || || || || ES || || || || || || || || x || || || || || || || || || || || || || || || || || || || FR || || || || || || || || || x || || || || || || || || || || || || || || || || || || IE || || || || || || || || || || x || || || || || || || || || || || || || || || || || IT || || || || || || || || || || || x || || || || || || || || || || || || || || || || CY || || || || || || || || || || || || x || || || || || || || || || || || || || || || LV || || || || || || || || || || || || || x || || || || || || || || || || || || || || LT || || || || || || || || || || || || || || x || || || || || || || || || || || || || LU || || || || || || || || || || || || || || || x || || || || || || || || || || || || HU || || || || || || || || || || || || || || || || x || || || || || || || || || || || MT || || || || || || || || || || || || || || || || || x || || || || || || || || || || NL || || || || || || || || || || || || || || || || || || x || || || || || || || || || AT || || || || || || || || || || || || || || || || || || || x || || || || || || || || PL || || || || || || || || || || || || || || || || || || || || x || || || || || || || PT || || || || || || || || || || || || || || || || || || || || || x || || || || || || RO || || || || || || || || || || || || || || || || || || || || || || x || || || || || SI || || || || || || || || || || || || || || || || || || || || || || || x || || || || SK || || || || || || || || || || || || || || || || || || || || || || || || x || || || FI || || || || || || || || || || || || || || || || || || || || || || || || || x || || SE || || || || || || || || || || || || || || || || || || || || || || || || || || x || UK || || || || || || || || || || || || || || || || || || || || || || || || || || || x [1] Għat-terminu “operattivi” ara 2. (d). [2] L-MCT hu proġett Ġermaniż iffinanzjat mill-Kummissjoni mmirat biex jappoġġa lil Stati Membri mhux operattivi fl-implimentazzjoni tad-Deċiżjonijiet ta’ Prüm (mill-2011 sal-2013). [3] Il-Grupp ta’ Ħidma tal-Kunsill dwar il-protezzjoni tad-dejta u l-iskambju tal-informazzjoni. [4] Għall-MCT ara n-nota 2 f’qiegħ il-paġna; Għall-helpdesk ta’ Prüm ara l-punt 5.2.3. [5] ĠU L 210, 6.8.2008, p. 1. [6] ĠU L 210, 6.8.2008, p. 12. [7] Din id-dispożizzjoni ma tapplikax għal dawk l-Istati Membri fejn il-provvediment tad-dejta personali beda skont il-Konvenzjoni ta’ Prüm. [8] L-informazzjoni minn dikjarazzjonijiet nazzjonali dwar l-aspetti prattiċi tal-koperazzjoni f’xi każijiet tinsab fil-“manwal dwar l-operazzjonijiet transkonfinali” (dok 10505/4/09). [9] Id-dokument tal-Kunsill 6661/1/09. [10] Ara l-Artikolu 30(5) tad-Deċiżjoni ta’ Prüm. [11] Il-Protokoll Nru 36 tat-TFUE. [12] Dok. 11367/12. [13] L-iżbilanċi bejn dawn iċ-ċifri ma jirriflettux l-importanza ġenerali tat-tipi ta’ dejta individwali iżda l-fatt li tipi differenti ta’ dejta huma użati f’modi differenti fil-prattika tal-pulizija. [14] UMF II tfisser it-tieni proġett dwar il-Format Universali ta’ Messaġġ (dok. 7753/10). [15] Din l-alternattiva tkun tippermetti l-filtrazzjoni tat-taqbiliet li fl-aħħar mill-aħħar ma jintużawx għall-investigazzjonijiet minħabba raġunijiet tekniċi jew l-approċċi tal-pulizija nazzjonali. [16] COM(2010) 385. [17] It-tieni abbozz tal-lista ta’ azzjonijiet għall-implimentazzjoni tal-IMS (l-Istrateġija għall-Ġestjoni tal-Informazzjoni), dok. 12002/1/11 u dok. 5113/12.